Marina Voica are 87 de ani și, într-un interviu tulburător, a recunoscut că simte că i se apropie sfârșitul. Dar, mai precizează ea, nu se teme de acel moment, mai ales că, deja, a pus la punct toate cele creștinesc necesare înmormântării.
Invitată în cadrul podcastului lui Adrian Artene – Altceva – Marina Voica a făcut o serie de dezvăluiri uluitoare. Iar printre subiectele atinse au fost cele legate de viitorul ei, cântăreața de 87 de ani recunoscând că se simte la capăt de drum.
"Eu am un prieten, un protopop, el se va ocupa de înmormântarea mea, noi deja ne-am hotărât. El mi-a propus să facă chestia asta, nu m-am gândit, dar a făcut foarte bine. (…) Acum îmi construiește muzeul meu, se va deschide un muzeu la Câmpina, deja casa este aproape construită, părintele e foarte dibace cy asta, e un fel de afacere.
Va fi și restaurant Marina Voica, o să fie și o vodcă Marina Voica, câteva apartamente pentru cine vrea să stea. Nu mai rezist, i-am spus `Părinte, dacă nu faceți cât mai repede…`", a declarat Marina Voica pentru sursa citată.
În cadrul podcastului lui Adrian Artene, Marina Voica a vorbit, cu drag, și despre copilăria sa. Ea, trebuie precizat, s-a născut în Rusia și a venit în România abia la 23 de ani, odată cu momentul în care a terminat facultatea de Finanțe și Credit din Moscova.
"Mama nu ne punea să cumpărăm pâine, nu mă lăsa nici măcar să șterg praful sau podeaua. Mama a crescut la casa copiilor, a fost orfană și știa ce înseamnă viața grea (…). Eram răsfățată", mai povestea Marina Voica.
Artista ajunsă la 87 de ani a fost foarte supărată din cauza războiului din Ucraina. Iar motivul a fost legat de pierderea dureroasă a fratelui ei. Anul trecut, acesta a încetat din viață.
În ciuda dorinței de a-l conduce pe ultimul drum, Marinei Voica nu i s-a permis acest lucru. Marina Voica spunea la acea vreme că a deranjat-o cumplit, cu atât mai mult cu cât fratele ei era ultima rudă în viață.
Mai mult, povestea Marina Voica, chiar dacă ea urmărește doar posturile TV rusești – care mai emit pe teritoriul României – nu mai are nicio legătură cu țara în care s-a născut. Mai exact, ea nu a mai ținut legătura cu nicio rudă de-ale sale, iar prietenii pe care i-a avut au uitat-o deja.
E adevărat, ea a părăsit Rusia acum 65 de ani, atunci când se îndrăgostea de mArcel Voica, un coleg de facultate de-al său. Cei doi aveau să devină soț și soție, în România, dar relația lor cu a fost menită să reziste. Apoi s-a căsătorit cu medicul Viorel Teodorescu, dar, în 1981, rămânea văduvă.
În 1984 Marina Voica avea să provoace dezbateri aprinse în lumea mondenă din perioada comunistă. Ajunsă la 47 de ani avea să se iubească cu Laurențiu Cazan. Care avea doar 24 de ani. Desigur, nici această relație nu a rezistat foarte mult, după trei ani cei doi spunându-și adio.